

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 601-01/99-01/03

URBROJ: 2186/10-01/1-20-16

Vidovec, 04. rujna 2020.

Temeljem odredbe članka 12. Zakona o ustanovama („Narodne novine“ broj 76/93, 29/97,47/99, 35/08 i 127/19), članka 7. stavak 1. točka 2. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) i članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na 24. sjednici održanoj dana 04. rujna 2020. godine donosi

**ODLUKU**

**o izmjenama i dopunama Odluke o osnivanju predškolske ustanove**

 **Članak 1.**

Naziv Odluke o osnivanju predškolske ustanove, KLASA: 601-01/99-01/03, URBROJ: 2186-10-99-04 od 02.11.1999. godine, mijenja se i glasi: „Odluka o osnivanju Dječjeg vrtića Škrinjica“.

**Članak 2.**

 Članak 1. Odluke mijenja se i glasi:

„Općina Vidovec, Vidovec, Trg svetog Vida 9, OIB: 73261610446 (u daljnjem tekstu: Osnivač) osnivač je javne ustanove za predškolski odgoj i obrazovanje te skrbi o djeci rane i predškolske dobi pod nazivom: Dječji vrtić Škrinjica.“

 **Članak 3.**

Članak 2. mijenja se i glasi:

„Sjedište Dječjeg vrtića Škrinjica (u daljnjem tekstu: Dječji vrtić) je u Vidovcu, Ulica Vladimira Nazora 11.“

 **Članak 4.**

Članak 3. mijenja se i glasi:

„Djelatnost Dječjeg vrtića je predškolski odgoj i obrazovanje te skrb o djeci rane i predškolske dobi od navršene 1. godine života do polaska u osnovnu školu.

Dječji vrtić je javna ustanova koja djelatnost predškolskog odgoja obavlja kao javnu službu.“

**Članak 5**.

Članak 4. mijenja se i glasi:

„Osnivač osigurava prostor, opremu i financijska sredstva za trajno obavljanje djelatnosti sukladno standardima i normativima rada propisanim zakonom koji regulira predškolski odgoj i obrazovanje i državnim pedagoškim standardima predškolskog odgoja i naobrazbe.

**Članak 6.**

Članak 5. mijenja se i glasi:

„Sredstva za rad i obavljanje djelatnosti Dječjeg vrtića osiguravati će se u skladu sa utvrđenim kriterijima za financiranje djelatnosti predškolskog odgoja i obrazovanja te skrbi o djeci predškolske dobi iz Proračuna Osnivača, sudjelovanjem roditelja u cijeni programa te iz drugih izvora u skladu sa zakonom.

Sredstva za rad koja su pribavljena od Osnivača, stečena pružanjem usluga ili su pribavljena iz drugih izvora čine imovinu Dječjeg vrtića.“

**Članak 7.**

Članak 6. mijenja se i glasi:

„Ako Dječji vrtić u obavljanju svoje djelatnosti ostvari dobit, ista se upotrebljava isključivo za obavljanje i razvoj djelatnosti Dječjeg vrtića, u skladu sa ovom Odlukom i Statutom Dječjeg vrtića.“

**Članak 8.**

Članak 7. mijenja se i glasi:

Dječji vrtić odgovara za obveze cijelom svojom imovinom.

Osnivač solidarno i neograničeno odgovara za obveze Dječjeg vrtića te je dužan pokriti manjak prihoda nad rashodima u njegovom poslovanju.

Dječji vrtić ne može bez suglasnosti Osnivača, odnosno tijela kojeg on odredi, steći, otuđiti ili opteretiti nekretninu i drugu imovinu, čija je vrijednost veća od 30.000,00 kn.

Dječji vrtić ne može bez suglasnosti Osnivača uzimati i dati u zakup objekte i prostore ili mijenjati namjenu objekta.“

**Članak 9.**

Članak 9. mijenja se i glasi:

Ravnatelj je poslovodni i stručni voditelj Dječjeg vrtića.

Za ravnatelja može biti imenovana osoba koja ispunjava uvjete za odgojitelja ili stručnog suradnika te ima najmanje 5 godina radnog staža u djelatnosti predškolskog odgoja.

Ravnatelj se bira na temelju javnog natječaja koji raspisuje upravno vijeće Dječjeg vrtića u skladu sa zakonom i statutom Dječjeg vrtića.

Ravnatelja imenuje i razrješava Osnivač na prijedlog upravnog vijeća Dječjeg vrtića.

Ravnatelja se imenuje na vrijeme od 4 godine. Ista osoba može biti ponovno imenovana.

Uz poslove utvrđene zakonom o ustanovama, ravnatelj:

- predlaže godišnji plan i program rada,

- brine o provođenju odluka Upravnog vijeća, Odgojiteljskog vijeća i drugih tijela,

- obavlja i druge poslove utvrđene Statutom Dječjeg vrtića.

**Članak 10.**

Članak 10. briše se.

**Članak 11.**

Članak 11. mijenja se i glasi:

„Stručno tijelo Dječjeg vrtića je Odgojiteljsko vijeće.

Odgojiteljsko vijeće čine svi odgojitelji, stručni suradnici i zdravstveni radnici koji ostvaruju program predškolskog odgoja u Dječjem vrtiću.

Odgojiteljsko vijeće sudjeluje u utvrđivanju plana i programu rada Dječjeg vrtića, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene zakonom koji regulira predškolski odgoj i obrazovanje i Statutom Dječjeg vrtića.

Djelokrug i način rada Odgojiteljskog vijeća uređuje se Statutom Dječjeg vrtića.“

**Članak 12.**

Članak 12. mijenja se i glasi:

„U Dječjem vrtiću ostvaruju se:

- redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,

- programi za djecu rane i predškolske dobi s teškoćama u razvoju,

- program za darovitu djecu rane i predškolske dobi,

- program predškole,

- programi ranog učenja stranih jezika i drugi programi umjetničkog, kulturnog, vjerskog i sportskog sadržaja i

- drugi programi u skladu s potrebama djece i zahtjevima roditelja, u skladu s odredbama državnog pedagoškog standarda predškolskog odgoja i naobrazbe.“

**Članak 13.**

Članak 13. mijenja se i glasi:

„Dječji vrtić obavlja svoju djelatnost na temelju godišnjeg plana i programa rada koji se donosi za svaku pedagošku godinu.

U Dječjem vrtiću na poslovima njege, odgoja i obrazovanja, socijalne i zdravstvene zaštite te skrbi o djeci rade sljedeći odgojno-obrazovni radnici: odgojitelj i stručni suradnik (pedagog, psiholog, logoped i rehabilitator) te medicinska sestra kao zdravstvena voditeljica.

 Odgojno-obrazovni radnici u Dječjem vrtiću moraju imati odgovarajuću vrstu i razinu obrazovanja, položen ispit te utvrđenu zdravstvenu sposobnost za obavljanje poslova iz stavka 2. ovog članka.

Osim odgojno-obrazovnih radnika iz stavka 2. ovog članka, u Dječjem vrtiću rade i druge osobe koje obavljaju administrativno-tehničke i pomoćne poslove, čiju razinu i vrstu obrazovanja pravilnikom propisuje ministar nadležan za obrazovanje.“

**Članak 14.**

Članak 14. mijenja se i glasi:

„U ostvarivanju programa rada Dječji vrtić je dužan:

- stvarati primjerene uvjete za rast i razvoj svakog djeteta,

- dopunjavati obiteljski odgoj i otvorenošću uspostaviti djelatnu suradnju sa roditeljima i neposrednim dječjim okruženjem.

Dječji vrtić se obvezuje obavljati djelatnost za koju je osnovan, najmanje jedanput godišnje podnijeti Osnivaču izvještaj o svom radu i financijskom poslovanju te pravovremeno izvršavati svoje obveze koje proizlaze iz zakona, ove Odluke, statuta Dječjeg vrtića te općih i ostalih akata Dječjeg vrtića.

Osnivač se obvezuje Dječjem vrtiću pružati stručnu, financijsku i drugu potrebnu pomoć.“

**Članak 15.**

Upravno vijeće Dječjeg vrtića dužno je u roku od 30 dana od dana stupanja na snagu ove Odluke uskladiti Statut i sve ostale akte Dječjeg vrtića s odredbama ove Odluke.

**Članak 16**.

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek